‘সাংবিধানিক অবলম্বন’ কেন্দ্রকে দোষারোপ পশ্চিমবঙ্গ সহ ২ রাজ্যের

ওয়েবডেস্ক- কেন্দ্র (Central) সংবিধানিক অবলম্বন (Constitutional Recourse) বাতিল করতে চায়। রাষ্ট্রপতির সুপারিশ কেন্দ্রিক শুনানিতে দাবি কর্নাটক (Karnatak), পশ্চিমবঙ্গ (West Bangal) ও হিমাচল প্রদেশের (Himachal Pradesh)।

রাজ্য আইনসভায় পাস হওয়া বিল অনুমোদনে রাজ্যপাল ও রাষ্ট্রপতির জন্য সময়সীমা বেঁধে দিয়ে ১১ এপ্রিলের সুপ্রিম রায় সংক্রান্ত বিতর্কের শুনানিতে উপরোক্ত দাবি।

ওই তিন রাজ্যের ক্ষমতায় রয়েছে কংগ্রেস ও তৃণমূল কংগ্রেস। রাজ্যপাল সংবিধান অনুযায়ী চলবেন। ‌এর অন্যথা যাতে না হয়, তা নিশ্চিত করার জন্য আবেদন ওই তিন রাজ্যের।

সরকারের প্রতিনিধিত্ব করে মন্ত্রিসভা। আইনসভার দায়িত্ব সেই সরকার তথা মন্ত্রিসভার। কিন্তু কেন্দ্রীয় সরকার পরোক্ষে সাংবিধানিক অবলম্বন বাতিল করতে চাইছে। কর্নাটকের পক্ষে সওয়াল আইনজীবী গোপাল সুব্রমানিয়ামের।

আরও পড়ুন- সিএএ আইনে বড় পরিবর্তন আনল কেন্দ্রীয় সরকার!

সংবিধানিক কার্যক্রম রূপায়ণে রাজ্যপাল যাতে বাধা না হন, তা দেখার দায়িত্ব আদালতের। এই প্রসঙ্গে আদালত যেন ফাঁদে পা না দেয়। ‌ কারণ আদালতেই যাবতীয় আইনি বিতর্কে উপযুক্ত মতামত ও ব্যাখ্যা দিতে পারে। তাই আদালতকে এই প্রসঙ্গে কিছু বলতেই হবে। সময়সীমা বেঁধে না দিলেও বলা দরকার যে, কোন বিল যদি ফের আইনসভায় অনুমোদিত হয়, তাহলে তিনি তা ধরে রাখতে পারবেন না। পশ্চিমবঙ্গের হয়ে সওয়াল আইনজীবী কপিল সিবলের।

উল্লেখ্য বিচারপতি জেবি পারদিওয়ালা ও বিচারপতি আর মহাদেবনের ডিভিশন বেঞ্চ ১১ এপ্রিলের রায়ে জানিয়ে দেয়, অনুমোদিত বিল প্রসঙ্গে রাজ্যপালকে অবশ্যই যুক্তিপূর্ণ সময়ের মধ্যে পদক্ষেপ করতে হবে। সাংবিধানিক নিরবতাকে হাতিয়ার করে গণতান্ত্রিক প্রক্রিয়াকে স্থবির করা চলবে না। এমন সিদ্ধান্ত নেওয়া প্রসঙ্গে রাষ্ট্রপতির ক্ষমতাও বিচার বিভাগীয় পর্যবেক্ষণের বাইরে নয়।

দেখুন আরও খবর-